Norm Van Lier

Norman Allen ”Norm” Van Lier III (1. huhtikuuta 1947 East Liverpool, Ohio – 26. helmikuuta 2009 Chicago, Illinois) oli yhdysvaltalainen koripalloilija. NBA:ssa Cincinnati Royalsia, Milwaukee Bucksia ja pisimpään Chicago Bullsia edustanut Van Lier oli 1970-luvulla sarjan parhaimmistoa. Hän voitti NBA:n syöttökuninkuuden kaudella 1970–1971 ja valittiin sarjan kakkostähdistöviisikkoon vuonna 1974. Van Lier valittiin kolmesti NBA:n puolustustähdistön ykkösviisikkoon ja viidesti kakkosviisikkoon, ja NBA:n tähdistöottelussa hän pelasi kolmesti.

Elämä ja ura 

Van Lier pelasi yliopistokoripalloa vuosina 1966–1969 Saint Francis Universityn joukkueessa. Chicago Bulls varasi hänet NBA:han 34. vuorolla vuoden 1969 varaustilaisuudessa. Ensimmäiset kaksi NBA-kauttaan Van Lier pelasi Cincinnati Royalsissa, minkä jälkeen hän pelasi Bullsissa vuodet 1971–1978 ja päätti uransa yhden kauden mittaisella Milwaukee Bucks -ajanjaksolla. Bulls-aikanaan Van Lier oli sarjan parhaimmistoa: hän voitti NBA:n syöttökuninkuuden kaudella 1970–1971 ja valittiin sarjan kakkostähdistöviisikkoon vuonna 1974. Van Lier valittiin kolmesti NBA:n puolustustähdistön ykkösviisikkoon ja viidesti kakkosviisikkoon, ja NBA:n tähdistöottelussa hän pelasi vuosina 1974, 1976 ja 1977. Van Lier toimi pitkään asiantuntijana Bullsin ottelulähetyksissä. Hän myös näytteli 2000-luvulla Barbershop-elokuvassa ja sen jatko-osassa. Van Lier kuoli kotonaan Chicagossa 61-vuotiaana 26. helmikuuta 2009, samana päivänä Johnny Kerrin kanssa.

Lähteet 
 Norm Van Lier Stats Basketball-Reference.com

Viitteet

Aiheesta muualla 

Yhdysvaltalaiset koripalloilijat
Vuonna 1947 syntyneet
Vuonna 2009 kuolleet